รอบเดือนมาวันที่11 มีเพศสัมพันธ์แต่หลั่งข้างนอกวันที่22 วันที่24กินยาคุม วันที่25 ประจำเดือนมา อีกรอบ แต่เดือนนี้ยังไม่มาเลยค่ะ มีโอกาสน้องมั้ยคะ
สวัสดีค่ะ หากประจำเดือนมาวันที่ 11 ต.ค. แล้วได้มีเพศสัมพันธ์วันที่ 22 ต.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ส่วนการทานยาคุมในวันที่ 24 ต.ค. หากหมายถึงยาคุมฉุกเฉิน ยาก็จะช่วยป้องกันการตั้งครรภ์ได้ประมาณ 75% ส่วนเลือดที่ออกในวันที่ 25 ต.ค. อาจเป็นเลือดที่เกิดจากผลของยาคุมฉุกเฉินได้หลังจากนั้น หากประจำเดือนยังไม่มา ก็อาจเกิดจากผลของยาคุมฉุกเฉิน ที่ทำให้ประจำเดือนมาช้าได้ อย่างไรก็ตาม แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็ให้รอประจำเดือนต่อไปก่อน ประจำเดือนก็น่าจะมาในที่สุดค่ะ